Up-416/02
Natisni
Opravilna št.:
Up-416/02
Datum odločitve:
27. 3. 2003
ECLI:
ECLI:SI:USRS:2003:Up.416.02
Akt:
Ustavna pritožba A. A. zoper sklep Okrajnega sodišča v Kopru št. R 53/2002 z dne 13. 6. 2002 in zoper sklep Okrajnega sodišča v Kopru št. R 54/2002 z dne 13. 6. 2002
Izrek:
Ustavna pritožba A. A. zoper sklep Okrajnega sodišča v Kopru št. R 53/2002 z dne 13. 6. 2002 in zoper sklep Okrajnega sodišča v Kopru št. R 54/2002 z dne 13. 6. 2002 se zavrže.
Evidenčni stavek:
Ker zoper sklep, s katerim je bila pritožnica pozvana na dopolnitev predloga za oprostitev plačila sodnih taks (tj. sklep procesnega vodstva), niso bila izčrpana vsa pravna sredstva, ustavna pritožba ni dopustna, zato jo je Ustavno sodišče zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
3. 7. 2002
Vrsta odločitve:
sklep
Vrsta rešitve:
zavrženje
Dokument:
US22271
Up-416/02-7
10. 4. 2003
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 27. marca 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Okrajnega sodišča v Kopru št. R 53/2002 z dne 13. 6. 2002 in zoper sklep Okrajnega sodišča v Kopru št. R 54/2002 z dne 13. 6. 2002 se zavrže.
Obrazložitev
1. Z izpodbijanima sklepoma je Okrajno sodišče v Kopru odločilo, da je pritožnica (v nepravdnem postopku predlagateljica) dolžna v roku 15 dni dopolniti svoji vlogi z dne 20. 5. 2002 in z dne 1.
6. 2002 tako, da določno navede tožbeni zahtevek ali predlog, vrednost spora in dejstva ter predlaga dokaze. Sodišče je v obeh sklepih odločilo tudi, da je pritožnica dolžna v istem roku dopolniti predlog za oprostitev plačila sodnih taks tako, da predloži potrdilo pristojnega upravnega organa o svojem premoženjskem stanju in o premoženjskem stanju članov gospodinjstva, potrdilo o svojih dohodkih in o dohodkih članov gospodinjstva, zadnjo odločbo o dohodnini in morebitne druge dokaze, s katerimi dokazuje svoje premoženjsko stanje in premoženjsko stanje članov gospodinjstva.
2. Pritožnica je dne 2. 7. 2002 na Ustavno sodišče poslala vlogo, iz katere smiselno izhaja, da vlaga ustavno pritožbo zoper v izreku navedena sklepa v delu, v katerem se nanašata na dopolnitev predloga za oprostitev plačila sodnih taks. Pritožnica meni, da bi moralo sodišče samo po uradni dolžnosti pridobiti potrebne podatke o njenem premoženjskem stanju.
3. V skladu z 51. členom Zakona o Ustavnem sodišču (v nadaljevanju ZUstS) je ustavno pritožbo mogoče vložiti šele, ko so izčrpana vsa pravna sredstva. V obravnavanem primeru gre za sklepa procesnega vodstva, zoper katera v skladu s tretjim odstavkom 270. člena Zakona o pravdnem postopku (Uradni list RS, št. 26/99 in nasl. - ZPP) ni pritožbe. Vendar pa bo pritožnica lahko razloge, ki se nanašajo na izpodbijana sklepa, uveljavljala v pritožbi zoper sklep, s katerim bo sodišče odločilo o predlogu za oprostitev plačila sodnih taks. Šele po izčrpanju pravnih sredstev zoper ta sklep bo mogoče šteti, da je procesna predpostavka izčrpanja pravnih sredstev po 51. členu ZUstS izpolnjena.
4. Ker ustavna pritožba ni dopustna, jo je Ustavno sodišče zavrglo.
5. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger